**ELŐZETES HATÁSVIZSGÁLAT**

**a települési képviselők tiszteletdíjáról és egyéb juttatásairól szóló …/2016. (…) önkormányzati rendelethez**

**1./ A rendelet-tervezet társadalmi, gazdasági, költségvetési hatása**

A rendeletnek társadalmi hatása nincs. A rendelet elfogadásának következtében a képviselők tiszteletdíjat kapnak, amely az önkormányzat kiadásait érinti.

**2./ A rendelet-tervezet környezeti és egészségi hatása**

A rendelet-tervezetnek környezeti és egészségi hatása nincs.

**3./ A rendelet-tervezet adminisztratív terheket befolyásoló hatása**

Jelen rendelet-tervezettel újabb adminisztratív teher nem keletkezik.

**4./ A jogszabály megalkotásának szükségessége**

A rendelet megalkotását indokolja, hogy a 2016. április 8-ai rendkívüli testületi ülésen képviselői indítványra a képviselő-testület a tiszteletdíj előkészítésével bízta meg a Hivatalt. 2014. október 12. napján hatályát vesztette a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény, valamint ezzel egyidejűleg hatályba léptek a Magyarország helyi önkormányzatairól szóló 2011. évi CLXXXIX. törvénynek a helyi önkormányzati képviselők tiszteletdíjával, juttatásaival, költségtérítésével kapcsolatos rendelkezései. Ennek következtében olyan, a tárgykört szabályozó önálló önkormányzati rendelet megalkotása szükséges melynek szabályozása összhangban áll a vonatkozó törvényi rendelkezésekkel.

**5./ A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához a személyi, tárgyi, szervezeti feltételek rendelkezésre állnak. A képviselők tiszteletdíjának megszavazásával az önkormányzat kiadásai növekednek.

**INDOKOLÁS**

**a települési képviselők tiszteletdíjáról és egyéb juttatásairól szóló …/2016. (…) önkormányzati rendelethez**

Sióagárd Község képviselő-testülete a 2016. április 8-án tartott rendkívüli testületi ülésen a 36/2016. (IV.08.) határozatával a képviselői tiszteletdíjakat megállapító rendelettervezet elkészítéséről döntött.

A helyi önkormányzati képviselők tiszteletdíját, juttatásait, költségtérítését, valamint a képviselő-testület bizottságának nem képviselő tagjait illetően jelenleg a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) tartalmazza a törvényi szintű szabályokat.

Az Mötv. 35. § (1) bekezdése szerint a képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.

Az Mötv. 35. § (2) bekezdése úgy rendelkezik, hogy amennyiben az önkormányzati képviselő tanácsnok, önkormányzati bizottság elnöke vagy tagja, számára magasabb összegű tiszteletdíj is megállapítható. A tiszteletdíj felső határával kapcsolatban az Mötv. azt a szabályt tartalmazza, hogy az önkormányzati képviselő számára történő tiszteletdíj megállapítása nem veszélyeztetheti az önkormányzat kötelező feladatai ellátását.

Az Mötv. 40. § (4) bekezdése alapján a képviselő-testület bizottságának nem képviselő tagjára az önkormányzati képviselők tiszteletdíjára, természetbeni juttatására, költségtérítésére vonatkozó rendelkezéseket kell megfelelően alkalmazni.

Végül az Mötv. 143. § (4) bekezdés f) pontja felhatalmazást ad a helyi önkormányzat képviselő-testületének, hogy rendeletben határozza meg az önkormányzati képviselőnek, a bizottsági elnöknek és tagnak, továbbá a tanácsnoknak járó tiszteletdíjat és természetbeni juttatást.

A rendelet tervezete az idézett jogszabályi rendelkezésekkel összhangban született, a rendelet megalkotása fentiek alapján indokolt.

*T E R V E Z E T*

**Sióagárd Község Önkormányzata Képviselő-testületének**

**…./2016 (…) önkormányzati rendelete**

**a települési képviselők tiszteletdíjáról és egyéb juttatásokról**

Sióagárd Község Önkormányzatának Képviselő-testülete az Alaptörvény 32. cikk (2) bekezdésében, valamint Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 35.§ (1) bekezdésében foglalt feladatkörében eljárva a következőket rendeli el:

**1.§** (1) A rendelet hatálya kiterjed minden önkormányzatai képviselőre, valamint az alpolgármester(ek)re függetlenül attól, hogy a tisztségviselők a képviselő-testület tagjai közül, vagy nem a képviselő-testület tagjai közül kerültek megválasztásra.

(2) Az önkormányzati rendelet hatálya a polgármesterre, valamint a képviselő-testület állandó bizottságának nem képviselő-testület tagjaira nem tejed ki.

**2.§** (1) A helyi önkormányzati képviselőt a község igazgatási terén végzett munkájának elismeréséért tiszteletdíj illeti meg.

(2) Nem illeti meg tiszteletdíj azt a képviselőt,aki adott hónapban a munkaterv szerint vagy azon kívüli testületi ülésen nem jelenik meg és magát-lehetőség szerint előzetesen-menthető indokkal a polgármesternél ki nem menti.

**3.§** (1)A 2.§-a szerinti tiszteletdíj mértéke havonta 10.000 Ft.

(2) A 3. § (1) szerinti összeg számfejtéséről a Kölesdi Közös Önkormányzati Hivatal Sióagárdi Kirendeltsége gondoskodik.

(3) A tiszteletdíj folyósításáról a jegyző a tárgyhónapot követő 5. napjáig gondoskodik.

**4.§** Az önkormányzati képviselő részére az általa előlegezett, számlával igazolt, szükséges költsége esetenkénti megtérítését a polgármester a képviselő által benyújtott írásbeli kérelem és bizonylat alapján, utólag engedélyezi, ha az a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggően keletkezett.

**5.§** (1) Az önkormányzati rendelet a kihirdetését követő napon lép hatályba.

(2) A rendelet kihirdetéséről a helyben szokásos módon a jegyző gondoskodik.

Gerő Attila Garai László

polgármester jegyző

Az önkormányzati rendelet kihirdetésének napja:

Balogh Györgyi aljegyző